Virovitički gradonačelnik i bivši HDZ-ov ministar Ivica Kirin nepravomoćno je oslobođen optužbi u slučaju Fimi Medije.

Ivica Kirin, gradonačelnik Virovitice, snimila Martina Bašić

Kako je odlučila sutkinja Županijskog sudaa u Zagrebu, Rahela Valentić, prvostupanjskom sudskom presudom Kirin je oslobođen optužbe da je za oko 7,5 milijuna kuna oštetio MUP, surađujući s marketinškom agencijom Fimi media, kao ministar unutarnjih poslova, piše lokalni portal icv.hr.

Tužiteljstvo je tvrdilo da je Kirin od 2006. do 2008. godine, na traženje bivšeg HDZ-ova rizničara Mladena Barišića, poslovao s Fimi medijom, iako je znao da se na taj način prikuplja novac za financiranje HDZ-a.

Njegovi branitelji su tvrdili da se cijeli slučaj temelji na nezakonitim dokazima, a sam Ivica Kirin u startu suđenja odbacio je optužbe koje ga terete. Danas je odbio komentirati nepravomoćnu sudsku presudu. (Index.hr)